Document ID: 31994R1845

ΚΑΝΟΝΙΣΜΟΣ (ΕΚ) αριθ. 1845/94 ΤΗΣ ΕΠΙΤΡΟΠΗΣ της 27ης Ιουλίου 1994 για τροποποίηση των κανονισμών (ΕΟΚ) αριθ. 2257/92 και αριθ. 2258/92 περί λεπτομερειών εφαρμογής του ειδικού καθεστώτος για τον εφοδιασμό σε ορισμένα φυτικά έλαια της Μαδέρας και των Καναρίων Νήσων και για τον καθορισμό του προβλεπομένου ισοζυγίου εφοδιασμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα όσον αφορά ορισμένα γεωργικά προϊόντα υπέρ των Αζορών και της Μαδέρας (1), όπως τροποποιήθηκε από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 10,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 περί ειδικών μέτρων όσον αφορά ορισμένα γεωργικά προϊόντα για τις Καναρίους Νήσους (3), όπως τροποποιήθηκε από τον κανονισμό (ΕΟΚ) αριθ. 1974/93, και ιδίως το άρθρο 3 παράγραφος 4,
Εκτιμώντας:
ότι σύμφωνα με το άρθρο 2 των κανονισμών (ΕΟΚ) αριθ. 1600/92 και 1601/92, οι κανονισμοί (ΕΟΚ) αριθ. 2257/92 (4) και 2258/92 (5) της Επιτροπής, όπως τροποποιήθηκαν από τον κανονισμό (ΕΚ) αριθ. 1487/93 της Επιτροπής (6), έχουν καθορίσει τις λεπτομέρειες εφαρμογής του ειδικού καθεστώτος και έχουν καθορίσει τα προβλεπόμενα ισοζύγια εφοδιασμού σε ορισμένα φυτικά έλαια για την περίοδο μεταξύ της 1ης Ιουλίου 1993 και της 30ής Ιουνίου 1994- ότι αναμένονται συμπληρωματικές πληροφορίες εκ μέρους των αρμοδίων αρχών, και για να εξασφαλιστεί η συνέχιση του ειδικού καθεστώτος εφοδιασμού πρέπει να καθοριστεί το προβλεπόμενο ισοζύγιο εφοδιασμού για περίοδο που θα περιοριστεί από την 1η Ιουλίου έως την 30ή Σεπτεμβρίου 1994, με βάση τις ποσότητες που καθορίστηκαν για την περίοδο εμπορίας 1993/94-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΟΚ) αριθ. 2257/92 αντικαθίσταται από το ακόλουθο:
"1. Οι ποσότητες του προβλεπόμενου ισοζυγίου εφοδιασμού για τη Μαδέρα, για την περίοδο από την 1η Ιουλίου 1994 έως τις 30 Σεπτεμβρίου 1994, που επωφελούνται των απαλλαγών των δασμών κατά την εισαγωγή, που προέρχονται από τρίτες χώρες ή της κοινοτικής ενισχύσεως εφοδιασμού, είναι οι ακόλουθες:
"(σε τόνους) 1507 έως 1516 Φυτικά έλαια (εξαιρείται το ελαιόλαδο) 750 (εξαιρούνται και 1510)
Άρθρο 2
Το άρθρο 1 παράγραφος 1 του κανονισμού (ΕΟΚ) αριθ. 2258/92 αντικαθίσταται από το εξής:
"1. Οι ποσότητες του προβλεπομένου ισοζυγίου εφοδιασμού για τις Καναρίους Νήσους, για την περίοδο από την 1η Ιουλίου 1994 έως τις 30 Σεπτεμβρίου 1994, που επωφελούνται των απαλλαγών των δασμών κατά την εισαγωγή, που προέρχονται από τρίτες χώρες ή της κοινοτικής ενισχύσεως εφοδιασμού, είναι οι ακόλουθες:
"(σε τόνους) 1507 έως 1516 Φυτικά έλαια (εξαιρείται το ελαιόλαδο) 8 750 (εξαιρούνται και 1510)
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 3
18
17